﻿Cele mai frumoase poeme iniţiatice deLiviu Pendefunda ISBN 978-973-9412-21-6 Colecţia Cãlãtorilor Astrali 17 Profesor universitarşi medic neurolog, membru al mai multor societăţi naţionale, internaţionale şi academii de neurologie, psihiatrie,antropologie dar şi de literatură, Liviu Pendefunda s-a născut în 1952 în oraşul Iaşi, un fel de Florenţă a României prin tradiţiile sale istorice şi marile personalităşi culturale, ştiinţifice şi artistice. A publicat mai mult de 60 de cărţi, cea mai mareparte dintre ele de ştiinţă (25) şi de poesie (20); este şi eseist şi prozator. I- au fost acordate numeroase premii şi recunoaşteri de anvergură naţională şi internaţională, atât de literatură cât şi de medicină. Îndrăgostit încă din adolescenţă de operalui Lucian Blaga (1895-1961), a aprofundat şi valorizat gândirea estetică a marelui poet orfic, metafizic, expresionist transilvan. A împărtăşit postulatul acestui filosof al culturii, conform căruia există lucruri esenţiale care în lumina artei pot fi percepute mult mai profund decât în cea a ştiinţei. Se spune că apa unor mări e mai străvezie în lumina lunii decât în cea a soarelui. Chiar şi această culegere de poesii face uz de câteva categorii tainice ale inconştientului şi totodată pune în operă valori gnoseologice, dar şi ale credinţei; o dovedeşte simbolistica religioasă creştină, dublată de cea mitologică, esoterică, astrologică sau alchimică, omniprezentă în poezia lui Liviu Pendefunda. Un text emblematic, de fapt o artă poetică esteArs longa: „Eaur copilul tău, Mercur/cu soare rătăcit între eclipsele de lună/din lacul plin de sulf şi sare/sub sceptrul lui Saturn//E’nţelepciunea cuprinzând în ochi/de vultur şi zbor de pelican/fructele-de-argint, copacul plutitor/în noaptea-n care’nfloresc trandafirii.//Petale albe/petale roşii/se-ntrepătrund sub Crucea Sudului,/un clopot, o fântână şi carul meu de zbor,/simboluri pe un templu închinat iubirii.//E aur copilul tău, un unicorn/care’ţi întinde mâna’n labirint”. Prin urmare doar inconştientul, datorităconvergenţei seriilor abisale, e apt să rostească acea noos(minte) cosmică, adică spaţiul, timpul şi marea urzeală universală ce se numeşte natura umană. Spre deosebire de ideologii perfecţiunii absolute, care au făgăduit paradisul, punând în practică defapt iadul terestru, poetul îşi propune prin recurs la visul şi zborul poetic într-o libertate a desmărginirii, să sfideze feluritele stereotipuri şi clişee, în numele unei poezii vii şi autentice, atingând performanţa unui sistem stilistic-filosofic personalizat, demn de Mallarmé Valéry sau Elytis. În ciuda riscurilor unor inevitabile artifici şi zboruri cu aripi imperfecte, poesia rămâne pentru Liviu Pendefundasoluţia, adică o sinteză de detaşare, refugiu şi consolare, de automărturisire uneori codificată şi totodată de mâhnită revoltă împotriva obsesiilor omenirii precum timpul, materia, istoria curentă cu al săuapus al zeilor, a se citi declin al valorilor etice, estetice şi morale, fragilitatea condiţiei umane comparabilă cu existenţa unui trandafir.Iată de ce poetul trebuie să fie mereu în alertă, conştient că el nu poate învinge decât printr-o necontennită integrare în artă. În arta ca şi cale spre cunoaşterea lui Dumnezeu (acel Deus absconditus), ce rezumă o indefectibilă nostalgie de suprafiresc,un dor nemântuit de sacralitate. Debutul editorial lui Liviu Pendefunda are loc în 1979 cu „Sideralia”. În anii care urmează vor fi publicate volumele „Farmaciile astrale”, „Tihna scoicilor”, „Cabinetul Doctorului Apollon”, cărţi ce se vor bucura de cronici semnate de cei mai prestigioşi critici ai vremii, dar mult mai de preţ vor fi pentru autor scrisorile filosofului Constantin Noica. Poesiile lui Liviu Pendefunda atestă omniprezenţa uneiars combinatoriacompozite: lirism pur, poesie corală, epico-dramatică ect; sacrul şi profanul îşi dau mâna în orice loc, înflorit sau damnat, inclusiv în noi înşine; la rândul nostru suntem prezenţi în locurile unde bântuie suferinţa, batjocura, umilirea, sau uneori, binecuvântate de Sfântul Duh. Inima poetului este locuită de magul eminescian călător printre stele. Luându-şi zborul, el a avutparte de cele mai deosebite conjuncţii şi contradicţii: suave, amoroase armonii şi stridente, inumane discordanţe, de frumos şi respingător, de bine şi de rău, înfăţişări alelumii visibile şi alegorii polisemice ale invizibilului. Versurile lui Liviu Pendefunda aspiră către un dincolo, fără de timp şi fără de spaţiu. Să trăieşti măcar o clipă în prezenţa acestui Deus Absconditus sau cu cuvintele lui Lucian Blaga, Marele Anonim, generator al „diferenţialelor divine” ontologice şi morfologice, îi oferă poetului un alt înţeles al lumii şi al propriei poezii, cu totul insolit, adesea accesibil doar iniţiaţilor. Poezia hermeneutului Liviu Pendefunda îngemănează mereu analiza umanului cu a divinului într-o alchimie spirituală ce ţine cont de fapt de dualitatea omului, de ambiguitatea sa fundamentală. Doar visul poetic are virtutea de a modifica, şi de cele mai multe ori, să abolească cele două limite între care omul este, după Swedenborg, ostatec: spaţiul şi timpul. Bizuindu-se chiar pe visul poetic, Liviu Pendefunda păşeşte spre iluminarea lăuntrică, spre autocunoaştere, „sub orizontul misterului şi al revelaţiei” Abordând mai de aproape textele poetice ale prezentului florilegiu, le-am putea considera un imn Creaţiei (franciscan şi blagian totodată) pusă în operă prin iubire ca în „Divina Commedia” (l’amor che muove il sol e l’altre stelle...).Figurile stilistice mai frecvente sunt simbolul, metafora revelatorie şi alegoria, totulavându-şi locul de pornire în visul cu ochii deschişi (reveria), un fel de grotă la lumina zilei ce poate fi şi peştera lui Platon. Angajmentele estetice (armonia, frumuseţe spirituală, survolul lumii printre astre în carul mnemonic) şi cele morale ţinpasul cu cele dintâi, ele numindu-se justiţie, milă, speranţă şi fireşte credinţa, considerată a fi superioară ştiinţei şi filosofiei şi reprezentată printr-un insolit şi absolut inedit simbol alcrucii întrandafirate. Recurenta concatenare de structuriduale între tenebre şi lumină, între stele (poetul acuză o adevărată sideromanie!) şi abis, între efemer şi eternitate, între labirint şi diverse figuri geometrice, între o anume numerologie şi semne zodiacale, între falii de moarte şi falii de viaţă, facdin Liviu Pendefunda un poet ce îmblânzeşte şi înfrăţeşte concepte şi imagini, adese cvasi încifrate, dar de cele mai multe ori cuceritoare şi emoţionante. Viziunea despre lume, originală în stranietatea sa, propusă de poet (ce riscă denumiri de zeităţi sau termeni cabalistici, esoterici sau alchimici aproape necunoscuţi marelui public ) şcare îl disting net de contemporanii săi. În fine, am reţinut pentru cititorul grăbit mai multe cuvinte–cheie recurente, apte să dea o o idee despre spectacolul liric oferit de versurile sale: înţelepciune, coroană sau cunună, neant sau abis, focul, carul divin, triunghiuri în cerc, piramide în sfere, şapte serpenttine, copacul plutitor, magie, infinit, fântână, nori romboizi, mister sau taină. Poesia lui Liviu Pendefunda este cea a unui explorator spiritual, scrisă sub semnul iubirii şi al misterului . Geo Vasile